CELEX: 62019CB0630
Language: lt
Date: 2020-02-26 00:00:00
Title: Byla C-630/19: 2020 m. vasario 26 d. Teisingumo Teismo (aštuntoji kolegija) nutartis byloje (Tribunal Arbitral Tributário (Centro de Arbitragem Administrativa – CAAD) (Portugalija) prašymas priimti prejudicinį sprendimą) PAGE International Lda / Autoridade Tributária e Aduaneira (Prašymas priimti prejudicinį sprendimą – Apmokestinimas – Pridėtinės vertės mokestis (PVM) – Perkant sumokėto mokesčio atskaita – Direktyva 2006/112/EB – 168 ir 176 straipsniai – Teisės į atskaitą apribojimas – Maitinimo paslaugų įsigijimas – „Standstill“ išlyga – Įstojimas į Europos Sąjungą)

14.9.2020   
            
            
               LT
            
            
               Europos Sąjungos oficialusis leidinys
            
            
               C 304/2
            
         
      2020 m. vasario 26 d. Teisingumo Teismo (aštuntoji kolegija) nutartis byloje (Tribunal Arbitral Tributário (Centro de Arbitragem Administrativa – CAAD) (Portugalija) prašymas priimti prejudicinį sprendimą) PAGE International Lda / Autoridade Tributária e Aduaneira
      
      (Byla C-630/19) (1)
      
      (Prašymas priimti prejudicinį sprendimą - Apmokestinimas - Pridėtinės vertės mokestis (PVM) - Perkant sumokėto mokesčio atskaita - Direktyva 2006/112/EB - 168 ir 176 straipsniai - Teisės į atskaitą apribojimas - Maitinimo paslaugų įsigijimas - „Standstill“ išlyga - Įstojimas į Europos Sąjungą)
      (2020/C 304/02)
      Proceso kalba: portugalų
      
         Prašymą priimti prejudicinį sprendimą pateikęs teismas
      
      
         Tribunal Arbitral Tributário (Centro de Arbitragem Administrativa – CAAD)
      
      
         Šalys
      
      
         Ieškovė: PAGE International Lda
      
      
         Atsakovė: Autoridade Tributária e Aduaneira
      
      
         Rezoliucinė dalis
      
      2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos 168 straipsnio a punktas ir 176 straipsnis turi būti aiškinami kaip nedraudžiantys nacionalinės teisės aktų, kurie po atitinkamos valstybės narės įstojimo į Europos Sąjungą susiaurino išlaidų, kurioms netaikoma teisė į pridėtinės vertės mokesčio ataskaitą, kategoriją ir tam tikromis sąlygomis leido iš dalies atskaityti pridėtinės vertės mokestį, kuriuo apmokestinamos tokios išlaidos, be kita ko susijusios su maitinimu, net jeigu apmokestinamasis asmuo patvirtina, kad visos tos išlaidos priskiriamos jo apmokestinamajai ekonominei veiklai.
      
         (1)  OL C 389, 2019 11 11.